10 గ్రాముల ధర రూ.30,600ఈ ఏడాది గరిష్ఠ స్థాయి ఇదేవెండి కిలో రూ.41,700ఉత్తర కొరియా దూకుడుతో ఇన్వెస్టర్లలో అప్రమత్తతన్యూఢిల్లీ/ముంబై: బంగారం ధరలు మళ్లీ జోరందుకుంటున్నాయి. ఉత్తర కొరియా దూకుడు ధోరణితో అంతర్జాతీయంగా అనిశ్చిత పరిస్థితులు ఏర్పడవచ్చన్న ఆందోళనలు పసిడి ధరలు పెరగడానికి కారణమవుతున్నాయి. తాజాగా సోమవారంనాడు న్యూఢిల్లీ మార్కెట్లో పది గ్రాముల మేలిమి బంగారం ధర 200 రూపాయలు పెరిగి 30,600 రూపాయలకు చేరుకుంది. కిలో వెండి ధర 200 రూపాయల వృద్ధితో 41,700 రూపాయలకు చేరింది. పారిశ్రామిక డిమాండ్ పెరుగుదల వెండి  ధరలకు ఆజ్యం పోస్తోంది. ముంబై మార్కెట్లో పది గ్రాముల మేలిమి (99.9 శాతం స్వచ్ఛత) బంగారం ధర 355 రూపాయలు పెరిగి 30,260 రూపాయలకు చేరింది. అదే విధంగా 99.5 శాతం స్వచ్ఛత కలిగిన పసిడి ధర కూడా ఇదే స్థాయిలో పెరిగి 30,110 రూపాయలుగా నమోదైంది. కిలో వెండి ధర 690 రూపాయల వృద్ధితో 39,955 రూపాయల నుంచి 40,645 రూపాయలకు చేరింది. దేశీయ మార్కెట్లో కొనుగోళ్లు పుంజుకోవడం కూడా బంగారం ధరల పెరుగుదలకు కారణమని మార్కెట్వర్గాలు చెబుతున్నాయి. అంతర్జాతీయంగా అనిశ్చిత పరిస్థితుల కారణంగా బంగారం ధర 10 నెలల గరిష్ఠ స్థాయికి చేరుకున్నట్టు మార్కెట్ విశ్లేషకులు చెబుతున్నారు. అంతర్జాతీయ మార్కెట్ విషయానికొస్తే.. ఔన్స్ బంగారం ధర 0.71 శాతం పెరిగి 1,333.80 డాలర్లకు చేరుకుంది.మరింత పెరిగే చాన్స్..ఉత్తర కొరియా రానున్న కాలంలో మరిన్ని క్షిపణులను కూడా పరీక్షించే అవకాశం ఉందన్న ఊహాగానాలు వెలువడుతున్నాయి. ఈ నేపథ్యంలో స్టాక్ మార్కెట్ ఇన్వెస్టర్లు అప్రమత్తంగా వ్యవహరిస్తున్నారు. తమ పెట్టుబడులకు రక్షణ కల్పించే బంగారం వైపు మొగ్గు చూపుతున్నారు. ఈ నేపథ్యంలో బంగారం ధర రానున్న కాలంలో మరింతగా పెరగడానికి అవకాశం ఉందని మార్కెట్ విశ్లేషకులు చెబుతున్నారు.
10 graamula dhara roo.30,600ee edaadi garishta sthaayi idevendi kilo roo.41,700uttara koria dookudutho investerlalo apramattatanyuudilli/mumbai: bangaram dharalu malli jorandukuntunnayi. uttara koria dookudu dhoranitho antarjaatiiyamgaa anischita paristhitulu erpadavachanna aandolanalu pasidi dharalu peragadaaniki kaaranamavutunnaayi. taajaagaa somavaramnadu newdhilly marketlo padi graamula melimi bangaram dhara 200 roopaayalu perigi 30,600 roopaayalaku cherukundi. kilo vendi dhara 200 roopaayala vruddhitho 41,700 roopaayalaku cherindi. paarisraamika demand perugudala vendi  dharalaku aajyam postondi. mumbai marketlo padi graamula melimi (99.9 saatam swachchata) bangaram dhara 355 roopaayalu perigi 30,260 roopaayalaku cherindi. adhe vidhamgaa 99.5 saatam swachchata kaligina pasidi dhara kuudaa ide sthaayilo perigi 30,110 roopaayalugaa namodaindi. kilo vendi dhara 690 roopaayala vruddhitho 39,955 roopaayala nunchi 40,645 roopaayalaku cherindi. desheeya marketlo konugollu punjukovadam kuudaa bangaram dharala perugudalaku kaaranamani maarketvargaalu chebutunnaayi. antarjaatiiyamgaa anischita paristhitula kaaranamgaa bangaram dhara 10 nelala garishta sthaayiki cherukunnattu market vislaeshakulu chebutunnaru. antarjaatiiya market vishayaanikoste.. ouns bangaram dhara 0.71 saatam perigi 1,333.80 daalarlaku cherukundi.marinta perige chans..uttara koria raanunna kaalamlo marinni kshipanulanu kuudaa pareekshinche avakaasam undanna oohaagaanaalu veluvadutunnaayi. ee nepathyamlo stack market investerlu apramattamgaa vyavaharistunnaaru. tama pettubadulaku rakshana kalpinche bangaram vaipu moggu chuuputunnaaru. ee nepathyamlo bangaram dhara raanunna kaalamlo marintagaa peragadaaniki avakaasam undani market vislaeshakulu chebutunnaru.